《王廉使》
宋代·真山民

鼻祖名高三谏官，耳孙玉立又台端。
气增浙左霜威动，面带终南山色寒。
揽辔肯教狼卧地，归班便合豸峨冠。
公余诗兴清於雪，细嚼梅花入肺肝。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。